भारत को दूसरी पारी में पहली झटका स्टुअर्ट ब्रॉड ने दिया, ब्रॉड ने केएल राहुल को क्लीन बोल्ड कर अपनी टीम को पहली सफलता दिलाई। इसके बाद एंडरसन ने पुजारा को एलबीडबल्यू आउट कर दिया। पुजारा केवल 5 रन ही बना सके। एंडरसन ने ही भारत को तीसरा झटका दिया, इस गेंदबाज ने धवन को स्लिप में स्टोक्स के हाथों कैच आउट करवा अपनी टीम को तीसरी सफलता दिलाई। टीम को जीत की तरफ ले जा रहे कप्तान विराट कोहली को मोइन अली ने 58 रन के स्कोर पर एलिएस्टर कुक के हाथों कैच आउट करवा दिया। हार्दिक पांड्या को बेन स्टोक्स ने स्लिप में जो रूट के हाथों कैच करवा दिया। पांड्या खाता भी नहीं खोल पाए।